ຊາວປາແລສໄຕນ໌ 6 ຄົນ ເສຍຊີວິດ ຍ້ອນຄວາມຮຸນແຮງ ທີ່ແຜ່ລາມ ໄປເຂດກາຊາ
ພວກປະທ້ວງ ປາແລສໄຕນ໌ ຫຼາຍຮ້ອຍຄົນ ມຸ້ງໜ້າໄປຍັງຊາຍແດນ ແລະແກວ່ງກ້ອນຫິີນ ແລະ​ກິ້ງ​ຕີນລົດ ທີ່ຈູດໄໝ້ເປັນໄຟ​ ເຂົ້າ​ໄປໃສ່​ປ້ອມ​ຍາມ​ທະຫານ.
ສັບປະດາແຫ່ງຄວາມຮຸນແຮງລະຫວ່າງ ອິສຣາແອລ ແລະປາ ແລສໄຕນ໌ ໄດ້ແຜ່ລາມອອກໄປສູ່ແຫຼມ Gaza ໃນວັນສຸກວານ ນີ້ ໂດຍທີ່ທະຫານອິສຣາແອລ ໄດ້ສັງຫານຫົກຄົນ ໃນການປະ ທະກັນຢູ່ທີ່ບໍລິເວນຊາຍແດນແລະກຸ່ມຫົວຮຸນແຮງ Hamas ກໍ ຮຽກຮ້ອງໃຫ້ເພີ້ມການກໍ່ຄວາມບໍ່ສະຫງົບຂຶ້ນ ຊາວປາແລສໄຕນ໌ ຫລາຍຮ້ອຍຄົນພາກັນມຸ້ງໜ້າ ໄປຫາເຂດ ຊາຍແດນແຫລມ Gaza ໃນລະຫວ່າງ ການເດີນຂະບວນປະ ທ້ວງ ພ້ອມທັງແກວ່ງກ້ອນຫີນ ແລະກິ້ງຕີນລົດ ທີ່ຈູດໄໝ້ເປັນ ໄຟເຂົ້າໄປໃສ່ ປ້ອມຍາມທະຫານ ທີ່ຢູ່ອີກຟາກນຶ່ງ ຂອງຊາຍ ແດນ ກອງທັບອິສຣາແອລກ່າວວ່າ ທະຫານຂອງຕົນ ໄດ້ຍິງປືນເຂົ້າໃສ່ “ຫົວໜ້າກໍ່ການ” ເພື່ອຢຸດເຂົາເຈົ້າບໍ່ໃຫ້ມຸ້ງໜ້າຕໍ່ໄປ ພວກນາຍແພດປາແລສໄຕນ໌ ກ່າວວ່າ ຢ່າງໜ້ອຍ 50 ຄົນໄດ້ຮັບບາດເຈັບ ການປະທ້ວງດັ່ງກ່າວໄດ້ຮຽກຮ້ອງໃຫ້ມີຂຶ້ນເພື່ອສະແດງຄວາມເປັນນ້ຳນຶ່ງໃຈດຽວກັນກັບ ຊາວປາແລສໄຕນ໌ ຢູ່ໃນນະຄອນ Jerusalem ແລະ ເຂດຝັ່ງຕາເວັນຕົກ ຂອງແມ່ນ້ຳຈໍ ແດນຫລັງຈາກຊາວປາແລສໄຕນ໌ໄດ້ເອົາມີດແທງຊາວອິສຣາແອລຫຼາຍໆຄົນແລະການຕອບໂຕ້ຄືນຂອງອິສຣາແອລ ການປະທ້ວງມີຂຶ້ນໃນຂະນະທີ່ຜູ້ນຳຂອງກຸ່ມຫົວຮຸນແຮງ Hamas ໃນແຫຼມ Gaza ທ້າວ Ismail Haniyeh ໄດ້ຮຽກຮ້ອງໃຫ້ ຊາວປາແລສໄຕນ໌ ເພີ້ມທະວີການສູ້ລົບ ຕ້ານອິສຣາ ແອລ ລາວໄດ້ກ່າວເຖິງ ຄວາມຮຸນແຮງທີ່ເພີ້ມທະວີຂຶ້ນຫວ່າງມໍ່ໆມານີ້ໃນນະຄອນ Jeru- salem ແລະເຂດຝັ່ງຕາເວັນຕົກຂອງແມ່ນ້ຳຈໍແດນວ່າ ເປັນການລຸກຮືຂື້ນຫຼື “Indifada” ຊາຍແດນເຂດ Gaza ທັງໝົດ ສ່ວນໃຫຍ່ໄດ້ມິດຫງຽບລົງນັບແຕ່ສົງຄາມໃນປີກາຍນີ້ລະ ຫວ່າງອິສຣາແອລ ແລະກຸ່ມ Hamas ທີ່ຄວບຄຸມດິນແດນດັ່ງກ່າວ ແຕ່ເມື່ອໄວໆມານີ້ ໄດ້ ມີການຍິງລູກຈະຫຼວດຫລາຍລູກໄປໃສ່ອິສຣາແອລຈາກເຂດ Gaza ນອກນັ້ນແລ້ວ ໃນວັນສຸກວານນີ້ ຍັງໄດ້ເກີດຄວາມຮຸນແຮງຢູ່ຫຼາຍໆບ່ອນໃນອິສຣາແອລ ແລະເຂດແຄມຝັ່ງຕາເວັນຕົກຂອງແມ່ນ້ຳຈໍແດນ